Ruído

O ruído é a sensación auditiva inarticulada xeralmente desagradable. Nun ambiente, defínese como todo o molesto para o oído ou, máis exactamente, como todo son non desexado. Desde ese punto de vista, a máis excelsa música pode ser cualificada como ruído por aquela persoa que en certo momento non desexe ouvila.

No ámbito da comunicación sonora, defínese como ruído todo son non desexado que interfire na comunicación entre as persoas ou nas súas actividades.

Cando se utiliza a expresión ruído como sinónimo de contaminación acústica, está a facerse referencia a un ruído (son), cunha intensidade alta (ou unha suma de intensidades), que pode resultar mesmo prexudicial para a saúde humana. Contra o ruído excesivo úsanse tapóns para os oídos e orelleiras (cascos para as orellas, os cales conteñen unha electrónica que diminúe os ruídos exteriores, diminuíndoos ou facendo que a súa audición sexa máis agradable), para así evitar a perda de audición (que, se non se controla, pode provocar a xordeira).

 Efectos na saúde 
miniatura|
Algúns efectos do ruído sobre a saúde son:Factsheet 67 - El ruido en cifras - OSHA - Agencia Europea para la Seguridad y la Salud en el Trabajo.
 Enfermidades fisiolóxicas: pódense producir no traballo ou ambientes sonoros ao redor dos 100 decibeis, algunhas tan importantes como a perda parcial ou total da audición.
 Enfermidades psíquicas: producidas por exceso de ruído, pódense citar o estrés, as alteracións do soño, diminución da atención, depresión, falta de rendemento ou agresividade.
 Enfermidades sociolóxicas: alteracións na comunicación, o rendemento etc.
 Enfermidades patolóxicas: alteracións no metabolismo.
 Enfermidades musculares: alteracións nos músculos.
O estudo do ruído, a vibración e a severidade nun sistema denomínase NVH. Estes estudos van orientados a medir e modificar os parámetros que lle dan nome e que se dan en vehículos a motor, de forma máis detallada, en coches e camións.

Pola contra, os ruídos son tamén sons simples ou complexos pero inharmónicos e de moi alta intensidade, que xeran intolerancia ou dor ao oído e unha sensación de despracer ao individuo.

Para concienciar sobre os efectos negativos do ruído na poboación, celébrase no último domingo de abril, desde 1996, o Día Internacional de Concienciación sobre o Ruído."La Voz de la Escuela", suplemento de La Voz de Galicia 30.04.2025, px. 8.

 Límites 
miniatura|Ruído branco ou son branco.
Niveis de ruído de máis de 65 decibeis (dB) considéranse inaceptables. Segundo a Organización Mundial da Saúde (OMS), a exposición a máis de 70 decibeis durante un período de tempo prolongado pode producir danos graves no oído, con consecuencias irreversibles canto maior sexa a exposición e a susceptibilidade persoal.

En España, os ciclomotores non poden superar en máis de 4 dB o nivel de emisión sonora da súa ficha de homologación, é dicir, 87 decibeis ponderados.Art. 18.2 do Real Decreto 1367/2007, de 19 de outubro, polo que se desenvolve a Lei 37/2003, de 17 de novembro, do Ruído, no referente á zonificación acústica, obxectivos de calidade e emisións acústicas (BOE nº 254, de 23/10/2007).

 Notas 

 Véxase tamén 

 Bibliografía 



 Outros artigos 
 Contaminación acústica
 Son
 Música noise
 Día Internacional de Concienciación sobre o Ruído
 Efecto Doppler

 Ligazóns externas 
 Ruído e saúde. Máis aló da molestia, .
 Xuristas Contra o Ruído. , .
 Audio Measuring Articles – Electronics  , .
 Mohr on Receiver Noise: Characterization, Insights & Surprises, .
 Noise voltage – Calculation and Measuring of Thermal Noise, .
 Ruído no traballo, .
 Mountain & Plains ERC: A NIOSH Education and Research Center for Occupational & Environmental Health & Safety , .
 US National Institute for Occupational Safety and Health, .

Categoría:Ruído